Kansanopisto
Kansanopistojen toiminnasta vastaavat erilaiset, pääosin yksityiset kannatusyhdistykset, säätiöt ja järjestöt, myös kunnat. Suomessa on 91 kansanopistoa, näistä 74 suomenkielistä ja 17 ruotsinkielistä. 33 opistoa on taustayhteisöltään sitoutumattomia, kristillisiä on 44, yhteiskunnallisia 11 ja erityisopistoja 3. Opistojen toimintaa valvoo opetusministeriö ja ne kuuluvat vapaan sivistystyön lainsäädännön piiriin.
Pohjois-Karjalan opisto
Pohjois-Karjalan opisto on kansanopisto Pyhäselän Niittylahdessa, Joensuussa. Opisto on perustettu 1895 ja siellä järjestetään ammatillista sekä vapaan sivistystyön kansanopistokoulutusta. Elämyksellisyys, toiminnallisuus ja yhteisöllisyys ovat opetuksen perustana kaikilla linjoilla. Oppilaitos on osa Pohjois-Karjalan koulutuskuntayhtymää.